KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. június 28.-i rendkívüli ülésére)

TÁRGY: „Kiskőrös Város Önkormányzata - mélyépítési keretmegállapodás” – egyedi vállalkozási szerződés megkötésére irányuló konzultációs eljárás lefolytatása (Belterületi út fejlesztése Kiskőrös Városában – Kossuth utca) – döntés az eljárás lezárásáról

Kiskőrös Város Önkormányzata - mint ajánlatkérő - a Képviselő- testület 70/2013. számú határozata alapján, a közbeszerzésekről szóló 2003. évi CXXIX. törvény második rész IV. fejezete szerinti közösségi értékhatárokat meghaladó keretmegállapodásos közbeszerzési eljárást indított a „Kossuth utca építési munkák ellátása vállalkozási szerződés keretében” tárgyú eljárás konzultációs szakaszára vonatkozóan.
Az eljárás lefolytatására Kiskőrös Város Önkormányzata és a DS Konzorcium (konzorciumvezető: Duna Aszfalt Kft. 6060 Tiszakécske, Béke u. 150.) között 2011. augusztus 17. napján létrejött keretmegállapodás ad lehetőséget. 
A konzultációra szóló felhívás 2013. május 09. napján került megküldésre a közös ajánlattevők részére.
Az ajánlattételi határidő 2013. május 22. napján 09:00 órakor lejárt, a beérkezett ajánlat bontása megtörtént. Az ajánlattételi határidőig a következő ajánlattevő nyújtotta be ajánlatát:

DS Kiskőrös Konzorcium

Duna Aszfalt Kft. (6060 Tiszakécske, Béke u. 150.) és a Soltút Kft. (6320 Solt, Kecskeméti u. 34.) közös ajánlattevők
Ajánlatkérő 2013. május 22. napján 09:30 órakor konzultációt tartott, melyen a közös ajánlattevők nem módosították ajánlatukat.
Ezt követően került sor az ajánlat elbírálására. A Kbt. 81. §-ban foglaltaknak megfelelően megvizsgálásra került, hogy a közös ajánlattevők által benyújtott ajánlat megfelel-e az konzultációs felhívásban, valamint a jogszabályokban meghatározott feltételeknek.

A Kbt. és konzultációs felhívás alapján nem volt olyan ok, amely miatt a közös ajánlattevőket az eljárásból ki kellett volna zárni.

A DS Kiskőrös Konzorcium, a Duna Aszfalt Kft. és a Soltút Kft. közös ajánlattevők ajánlata a konzultációs felhívásban meghatározott legalacsonyabb összegű ellenszolgáltatás bírálati szempont szerint a legkedvezőbb érvényes ajánlat.

Nettó ajánlati ár: 

86.650.545,- Ft
A közbeszerzési eljárás dokumentumait a Nemzeti Fejlesztési Ügynökség jóváhagyta és a minőségellenőrzési tanúsítványt elkészítette. A Bíráló Bizottság javasolja, hogy jelen közbeszerzési eljárásban DS Kiskőrös Konzorcium (Duna Aszfalt Kft. konzorciumvezető, Soltút Kft. konzorciumi tag) kerüljön nyertesként kihirdetésre.  A fentiek alapján javaslom, hogy a Képviselő-testület a határozat-tervezetben foglaltak szerint döntsön.
A teljes dokumentáció a Stratégiai-és Városüzemeltetési Osztályon megtekinthető.
Mellékletek:

· Konzultációs ajánlat
· Jegyzőkönyv a Bíráló Bizottság 2013. május 29-i üléséről

Kiskőrös, 2013. június 26.
Domonyi László sk.

      polgármester

HATÁROZAT-TERVEZET
1. A Képviselő-testület a „Kiskőrös Város Önkormányzata – mélyépítési keretmegállapodás alapján lefolytatott  - „Kossuth utca építési munkák ellátása vállalkozási szerződés keretében” tárgyú konzultációs eljárásban -  elfogadva a Bíráló Bizottság szakvéleményében és döntési javaslatában foglaltakat - megállapítja, hogy a konzultációs felhívásnak és a bírálati szempontoknak megfelelően a DS Kiskőrös Konzorcium (konzorciumvezető: Duna Aszfalt Kft.; 6060 Tiszakécske, Béke u. 150.) érvényes ajánlatot nyújtott be.

2. Az eljárás eredményeként megállapítja, hogy az 1. pontban megjelölt ajánlattevő az eljárás nyertese, ezért felhatalmazza a polgármestert arra, hogy a DS Kiskőrös Konzorciummal (konzorciumvezető: Duna Aszfalt Kft.; 6060 Tiszakécske, Béke u. 150.) a nettó 86.650.545, -Ft összegű vállalkozási szerződést megkötésére.
Felelős: 
polgármester

Határidő: 
azonnal

